***2014/2015. tanév tavaszi félévében a GTK RKG MSc. I. évfolyam hallgatói számára meghirdetett tantárgy***

***A tárgy címe:*** Regionális politika és területfejlesztés

***Az egyéni feladat leírása***

***Téma:*** Komplex programalkotás valamely Európai Uniós ország jellemző problémájára

***Téma leírása:***

Minden hallgató válasszon egy-egy Európai Uniós tagországot Magyarország kivételével (egy országot csak egy hallgató választhat, Magyarország kivételével). A kiválasztás után be kell mutatni az adott országot (földrajzi sajátosságok, az elmúlt 10-15 év történelmi áttekintése, valamint ezen időszak gazdasági és társadalmi jellemzőinek bemutatása) és témának megfelelő szakirodalmi feldolgozás (minimum 5 oldal) majd pedig kiválasztani egy konkrét, az ország esetében súlyos problémát (pl.: infrastruktúra, helyi gazdaságfejlesztés). A kiválasztott problémát be kell mutatni az alábbi pontok szerint:

* mi a probléma gyökere,
* a probléma hozzávetőlegesen mikor kezdődött,
* kiket érint,
* milyen konkrét jelenségekben testesül,
* milyen hatással van az ország térszerkezetére,
* történtek-e lépések a probléma megoldására,
* miért nem sikerült megoldani eddig.

Ezután a hallgatók (relevánsnak vélhető) programot alkotnak, amely a vizsgált problémát célozza megoldani. Ezen belül fel kell vázolni:

- a program céljait,

- a program várható időtartamát,

- a szükséges forrásokat honnan lehet előteremteni (pl. nemzeti források vagy az EU valamely **konkrét** alapjai),

- a konkrét intézkedéseket,

- a konkrét eszközöket

- a program résztvevőit (akik a projekt kidolgozásában és megvalósításában részt vesznek),

- a program célcsoportjait (elsődleges és másodlagos célcsoportok),

- a program várható eredményeit,

- a program során várhatóan felmerülő problémákat,

A feladat a program összefoglalásával zárul, amelyben ki kell fejteni, hogy miért lehet sikeres a program (Összefoglaló fejezet).

***Követelményrendszer:***

A félév aláírásának feltétele a gyakorlatokon való részvétel és a gyakorlati feladat eredményes teljesítése, mely a félévi jegy 50%-a.

Beadandóval kapcsolatos tartalmi és formai követelmény:

Minden hallgatónak kötelezően elkészítendő egy **írásos beadandó feladat** és egy **prezentációs anyag**, amelyet az év végén a tanórák előadását követően elő is adnak.

* diplomadolgozatnak megfelelő formai és tartalmi előírások (<http://www.rgvi.gtk.szie.hu>), továbbá 12 betűméret, szimpla sorköz
* a beadandó beadási határideje a hallgatói előadás hetét megelőző péntek 24:00,
* statisztikai adatbázisok (pl.: Eurostat) használata
* az írásos beadandó feladat elvárt terjedelme: 10-15 oldal
* a prezentációhoz .ppt / .pptx vagy Prezi elkészítése kötelező, a prezentáció időtartama maximum 15 perc.

Gödöllő, 2014. február 16.

 Dr. Nagy Henrietta

 tárgyfelelős